
Për një ndryshim në vendimin e Këshillit të Ministrave nr.301, datë 14.6.1993 “Për masat për zbatimin e ligjit “Për kthimin dhe kompensimin e pronave ish-pronarëve”"

Në mbështetje të ligjit nr.7698, datë 15.4.1993 “Për kthimin dhe kompensimin e pronave ish-pronarëve”, Këshilli i Ministrave

V e n d o s i :

Në vendimin e Këshillit të Ministrave nr.301, datë 14.6.1993, pika 2, shkronja “b”, në paragrafin e parë, të katërt dhe të pestë, pas shprehjes “si rregull me funksionin”, të shtohet shprehja në kllapa “(me përjashtim të kryetarit të komisionit që duhet të jetë vetëm sekretari i këshillit)”. Ky ndryshim nuk përfshin komisionet e Bashkisë së Tiranës.
Ky vendim hyn në fuqi menjëherë.

